''భగవంతుని ధర్మమును, ఆయన మతమును చైతన్యవంత మొనరింపుచున్న ప్రధానలక్ష్యము – మానవాళి ప్రయోజనములను పరిరక్షించి, ఐక్యతను ప్రోత్సహించి, మానవులయందున వాత్సల్యాన్విత స్నేహస్ఫూర్తిని పెంపొందించుటయే.''
ఆధ్యాత్మికంగానూ, భౌతికంగానూ సుసంపన్నమైన సమాజాలను నిర్మించేందుకు ప్రపంచవ్యాప్తంగా - నగరాలలో, పట్టణాలలో, గ్రామాలలో - లక్షలాదిమంది బహాయిలు కృషిచేస్తున్నారు. మరింత మెరుగైన ప్రపంచాన్ని నిర్మించాలని ఆకాంక్షిస్తున్న సాటి ప్రజానీకంతో చేతులు కలిపి, దైవారాధనమీదా, సేవలమీదా కేంద్రీకృతమైన కార్యక్రమాలద్వారా ఒక నవీననాగరికతకు పునాదులను వేసేందుకు, వారు శ్రమిస్తున్నారు. ప్రపంచంలోనే అత్యంత నవీనమైన బహాయి దివ్యధర్మాన్ని అనుసరిస్తున్నవారికి ఈ ప్రయత్నాలొక బృహత్తర అంతర్జాతీయకార్యక్రమం; మానవాళిని ఆధ్యాత్మికంగానూ, భౌతికంగానూ మమేకం గావించడమే – ఆ కార్యక్రమ పరమావధి.
అండమాన్ అరణ్యాలనుండి ముంబయి మహాభవనాల వరకూ, తమిళనాడు సాగరతీరంనుండి సిక్కిమ్‌ సమున్నత పర్వతశిఖరాలవరకూ నివసిస్తున్న ప్రతి సామాజిక నేపధ్యంనుండి వచ్చినవారూ – భారతీయ బహాయిలలో ఉన్నారు. సమిష్టి ఆరాధనాసమావేశాలకు, కౌమారప్రాయుల, వయోజనుల ఆధ్యాత్మిక శిక్షణాతరగతులకు తమ నివాసాలలో స్వాగతం పలుకుతూ – వారు, తమ విభిన్న ప్రాంతీయ స్థితిగతులకు అనుగుణంగా, స్థానికులతో కలిసి సమైక్యత, న్యాయం, సమాజహితంపట్ల అంకితభావం వంటి లక్షణాలను సంతరించుకున్న సామాజికజీవనశైలి నొకదానిని నెలకొల్పేందుకు సంయుక్తంగా కృషిచేస్తున్నారు.
సువిశాలమూ, ప్రాచీనమూ, వైవిధ్యభరితమూ అయిన భారతదేశం ఇరవయ్యొకటవ శతాబ్దంలోకి తన పయనాన్ని మహోదాత్తంగా సాగిస్తున్న తరుణాన, దాని ఎదుట–భవిష్యత్తులోకి దారితీసే సరిక్రొత్త ద్వారాలు తెరుచుకుంటున్నాయి. ఈ భవిష్యత్తు కల్పించే అవకాశాలూ, సవాళ్లూ వ్యక్తులనుండీ, వ్యవస్థలనుండీ, సమాజాలనుండీ ఆధ్యాత్మికపరిణితి పరంగానూ, మేధోపరంగానూ ఒక వినూత్నస్థాయిని ఆశిస్తున్నాయి.
న్యాయం, సమైక్యతల ఆధారంగా ప్రపంచాన్ని పునర్నిర్మించడానికి అవసరమైన ఆధ్యాత్మిక అవగాహనలనూ, శాస్త్రీయదృక్పథాన్నీ దేశంలోని జనసామాన్యానికి అందించగల సామర్ధ్యనిర్మాణ, ఇంకా జ్ఞానార్జనా ప్రక్రియలకు భారతీయ బహాయిసమాజం సంపూర్ణంగా కట్టుబడి ఉంది.
చరిత్ర మొత్తంమీదా చూసుకుంటే, మానవాళికి భగవంతుడు అనేకమంది దివ్యదూతల రూపంలో ప్రత్యక్షమయ్యాడు. మన ఈ నవయుగానికి ఆధ్యాత్మిక, సామాజిక బోధనలతో నవ్యదివ్యదూతగా అవతరించిన మహోన్నతుడు, బహాఉల్లా.
ఆధ్యాత్మికంగానూ, భౌతికంగానూ అభ్యున్నతిని సాధించే సమాజాల నిర్మాణానికి భారతదేశవ్యాప్తంగా, అన్ని నేపధ్యాలవారూ, భిన్నవిభిన్న పరిస్థితులలో పునాదులను వేస్తున్నారు. దైవారాధన-సేవ అన్న అంశాన్ని కేంద్రబిందువుగా చేసుకుని కొనసాగే కార్యక్రమాలతో, వారు ప్రజాసంక్షేమానికి కృషి చేస్తున్నారు.
సమాజజీవితానికి సంబంధించి పరస్పర సంబంధమున్న దైవారాధన, సేవ అన్న రెండు అంశాలను అనుసంధానిస్తున్నది - బహాయి ఆరాధనా మందిరం. మతం యొక్క ఏకత్వానికి, భగవంతుని దివ్యదూతల లేదా దివ్యావతారాల బోధనలన్నీ అంతిమంగా ఒకే వాస్తవానికి దారితీసే ద్వారాలు అన్న భావనకు - ప్రతీక, బహాయి ఆరాధనా మందిరం.
''bhagavantuni dharmamunu, aayana matamunu chaitanyavanta monarimpuchunna pradhaanalakshyamu – maanavaali prayojanamulanu parirakshinchi, aikyatanu prothsahinchi, maanavulayanduna vaatsalyaanvita snehasphoortini pempondinchutaye.''
aadhyaatmikamgaanuu, bhoutikamgaanuu susampannamaina samaajaalanu nirminchenduku prapanchavyaaptamgaa - nagaraalalo, pattanaalalo, graamaalalo - lakshalaadimandi bahaayilu krushichestunnaru. marinta merugaina prapanchaanni nirminchaalani aakaankshistunna saati prajaaneekamtho chetulu kalipi, daivaradhanamida, sevalameedaa kendreekrutamaina karyakramaladwara oka naveenanaagarikataku punaadulanu vesenduku, vaaru shramistunnaaru. prapanchamlone atyanta naveenamaina bahayi divyadharmaanni anusaristunnavaariki ee prayatnaaloka bruhattara antarjaatiiyakaaryakam; maanavaalini aadhyaatmikamgaanuu, bhoutikamgaanuu mamekam gavinchadame – aa karyakrama paramavadhi.
andaman aranyaalanundi mumbai mahabhavanala varakuu, tamilanadu saagarateeramnundi sikkim samunnata parvatasikharaalavarakuu nivasistunna prati saamaajika nepadhyamnundi vachinavaaruu – bhaarateeya bahaayilalo unnaaru. samishti aaraadhanaasamaavesaalaku, koumaarapraayula, vayojanula aadhyaatmika shikshanhaataragathulaku tama nivaasaalalo swaagatam palukutuu – vaaru, tama vibhinna praantiiya sthitigatulaku anugunamgaa, sthaanikulatho kalisi samaikyata, nyaayam, samaajitampatla ankitabhaavam vanti lakshanaalanu santarinchukunna saamaajikajeevanasaili nokadaanini nelakolpenduku samyuktamgaa krushichestunnaru.
suvisaalamuu, praacheenamuu, vaividhyabharitamuu ayina bharatadesam iravayyokatava sataabdamloki tana payanaanni mahodaattamgaa saagistunna tarunaana, daani eduta–bhavishyattuloki daariteese sarikrotta dwaaraalu teruchukuntunnaayi. ee bhavishyattu kalpinche avakaasaaluu, savaalluu vyaktulanundii, vyavasthalanundii, samajalanundi aadhyaatmikapariniti paramgaanuu, medhoparamgaanuu oka vinuutnasthaayini aasistunnaayi.
nyaayam, samaikyatala aadhaaramgaa prapanchaanni punarnirminchadaaniki avasaramaina aadhyaatmika avagaahanalanuu, saastreeyadrukpaathaanna desamloni janasaamaanyaaniki andinchagala saamardhyanirmaana, inka gnaanaarjanaa prakriyalaku bhaarateeya bahayisamajam sampuurnamgaa kattubadi undi.
charitra mottammeedaa chusukunte, maanavaaliki bhagavantudu anekamandi divyaduutala roopamlo pratyakshamayyaadu. mana ee navayugaaniki aadhyaatmika, saamaajika bodhanalatho navyadivyaduutagaa avatarinchina mahonnatudu, bahaullah.
aadhyaatmikamgaanuu, bhoutikamgaanuu abhyunnatini saadhinche samajala nirmaanaaniki bhaaratadesavyaaptamgaa, anni nepadhyaalavaaruu, bhinnavibhinna paristhitulalo punaadulanu vestunnaru. daivaaraadhana-seva anna amsaanni kendrabinduvugaa chesukuni konasage kaaryakramaalato, vaaru prajaasankshemaaniki krushi chestunnaru.
samaajajeevitaaniki sambandhinchi paraspara sambandhamunna daivaaraadhana, seva anna rendu amsaalanu anusandhaanistunnadi - bahayi aaraadhanaa mandiram. matham yokka ekatvaaniki, bhagavantuni divyaduutala leda divyaavataaraala bodhanalanni antimamgaa oke vaastavaaniki daariteese dwaaraalu anna bhavanaku - prateeka, bahayi aaraadhanaa mandiram.